देवकान्त को खोकर आरती की विक्षिप्तता धर्मानंदी पर भारी पड़ती है। यही दुख जैसे बहुत जल्दी उसे बूढ़ा कर देता है। ब्रह्मपुत्र के किनारे बैठकर उतरती हुई संध्या में, बूढ़ा धर्मानंदी बच्चों को जो कथा सुनाता है, सृष्टि के विकास की, उसमें मनुष्य ही ब्रह्मपुत्र का पर्याय है। ब्रह्मपुत्र की कथा प्रकारान्तर से मनुुष्य की ही कथा है। अब्दुल कादिर वैसे विस्तार से कथा में नहींहै जैसे दूसरे हिंदू पात्र और परिवार हैं। लेकिन आपसी सौहाद्र्र और सद्भाव के उदाहरण के यहां भी कम नहींहैं। भगतजी उसके कान के समीप मुंह ले जाकर कहते हैं, एक बार हज तो अवश्य कर आओ मियां जी। (वही, पृ.22) और फिर जैसे समूची बस्ती के प्रतिनिधि के तौर पर नीलमणि भगत जी की ही बात को आगे बढ़ाता है, मियां जी, जब तक हज को नहींजा सकते, दिसांगमुख को ही काबा समझ लो। हम तो इसे काशी मान बैठे हैं। (वही)।